**การปรับปรุงแผนที่แนวเขตที่ดินของรัฐแบบบูรณาการ**

ต่อจากนี้ไป ขอเชิญรับฟังไทยคู่ฟ้า ครับ

แนวทางการปรับปรุงแผนที่แนวเขตที่ดินของรัฐแบบบูรณาการ มาตราส่วน 1:4000 หรือ One map ของรัฐบาล มีเป้าหมายเพื่อนำเส้นแบ่งเขตแผนที่ที่ไม่ตรงกันของหน่วยงานรัฐมาทำให้เป็นเส้นเดียวกัน นำไปสู่การแก้ปัญหาความขัดแย้งเรื่องที่ดินทับซ้อน การทุจริต ผลประโยชน์ การใช้พื้นที่ผิดวัตถุประสงค์ โดยระหว่างนี้เป็นเพียงระยะเริ่มต้นที่แต่ละหน่วยงานจะนำแผนที่มาบูรณาการจัดทำเป็นแผนที่เดียว ซึ่งไม่ส่งผลกระทบต่อประชาชน จากนั้นจะมีการสำรวจข้อมูลจริง ตรวจสอบกฎหมาย และรายละเอียดของแผนที่เพื่อให้เกิดความถูกต้องชัดเจนและเป็นที่ยอมรับของทุกฝ่าย ซึ่งนายกรัฐมนตรีเน้นย้ำว่า การแก้ไขปัญหาต้องให้ความเป็นธรรมกับประชาชน โดยให้ออกโฉนดแก่เจ้าของสิทธิ์ที่อยู่ในพื้นที่ที่ถูกกฎหมายต่อไป ส่วนพื้นที่ใดที่มีปัญหาให้รอผลการพิจารณาก่อน ทั้งนี้ รัฐบาลให้ความสำคัญกับการจัดการที่ดินให้เป็นระบบ ลดความเหลื่อมล้ำ และสร้างสมดุลระหว่างการอนุรักษ์กับการใช้ประโยชน์อย่างยั่งยืน

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี